《临水亭》
唐代·王适

高馆基曾山，微幂生花草。傍对野村树，下临车马道。

清朗悟心术，幽遐备瞻讨。回合峰隐云，联绵渚萦岛。

气似沧洲胜，风为青春好。相及盛年时，无令叹衰老。

作者简介：唐幽州人。官至雍州司功参军。武则天时求高才，唯适与刘宪等四人入第二等。见陈子昂《感遇》诗，曰：“是必为海内文宗矣！”乃请交于子昂。有集。